ꠀꠝ

ꠀꠝ /am/ ꠪ ꠀꠝ ꠝꠦꠋꠉꠤꠚꠦꠞꠣ ꠉꠘꠞ ꠛꠤꠜꠤꠘ꠆ꠘ ꠎꠣꠔꠞ ꠉ꠆ꠞꠤꠡ꠆ꠝꠝꠘ꠆ꠒꠟꠤꠀ ꠉꠣꠍꠔ ꠎꠘ꠆ꠝꠣꠘꠥ ꠄꠇ ꠗꠞꠘꠞ ꠝꠎꠣꠞ ꠚꠟ⁕ ꠇꠣꠌꠣ ꠀꠝꠞ ꠞꠋ ꠡꠛꠥꠎ ꠀꠞ ꠙꠣꠇꠣ ꠀꠝ ꠢꠟ꠆ꠖꠣ ꠢꠁ⁕ ꠛꠦꠡꠤꠞꠜꠣꠉ ꠇꠔ꠆ꠞꠦ ꠈꠣꠅꠘꠞ ꠟꠣꠉꠤꠁ ꠄꠁ ꠚꠟ ꠌꠣꠡ ꠇꠞꠣ ꠢꠁ⁕ ꠄꠁ ꠙ꠆ꠞꠎꠣꠔꠤꠉꠥꠟꠣꠞ ꠛꠦꠡꠤꠞꠜꠣꠉꠃ ꠛꠘ꠆ꠘ ꠀꠝ ꠢꠤꠡꠣꠛꠦ ꠙ꠆ꠞꠇꠤꠔꠤꠔ ꠙꠣꠅꠀ ꠎꠣꠁ⁕ ꠉꠘ ꠄ꠆ꠞꠘꠣꠇꠣꠞ꠆ꠒꠤꠅꠍꠤ (Anacardiaceae) ꠙꠞꠤꠛꠣꠞꠞ ꠡꠖꠡ꠆ꠡ⁕ ꠀꠝ ꠜꠣꠞꠔꠤꠅ ꠃꠙꠝꠢꠣꠖꠦꠡꠞ ꠚꠟ⁕ ꠄꠞ ꠀꠖꠤ ꠘꠤꠛꠣꠡ ꠖꠇ꠆ꠡꠤꠘ ꠄꠡꠤꠀ⁕ ꠅꠈꠣꠘ ꠕꠣꠇ꠆ꠇꠣ ꠉ꠆ꠞꠤꠡ꠆ꠝꠝꠘ꠆ꠒꠟꠤꠅ ꠀꠘ꠆ꠌꠟꠞ ꠄꠇꠐꠣ ꠡꠣꠗꠣꠞꠘ ꠚꠟ ꠢꠄ ꠡꠣꠗꠣꠞꠘ ꠀꠝ  ꠛꠣ ꠜꠣꠞꠔꠤꠀ ꠀꠝ, ꠎꠣꠞ ꠛꠂꠉ꠆ꠉꠣꠘꠤꠇ ꠘꠣꠝ ꠝꠦꠋꠉꠤꠚꠦꠞꠣ ꠁꠘ꠆ꠒꠤꠇꠣ (Mangifera indica), ꠅꠘ꠆ꠘꠔꠝ ꠡꠛꠌꠦꠄ ꠛꠦꠡꠤ ꠌꠣꠡꠇ꠆ꠞꠤꠔ ꠚꠟ ꠢꠤꠡꠣꠛꠦ ꠛꠤꠡ꠆ꠛꠛꠦꠙꠤ ꠍꠠꠣꠁꠀ ꠙꠠꠍꠦ⁕ ꠝꠦꠋꠉꠤꠚꠦꠞꠣ ꠉꠘꠞ ꠅꠘ꠆ꠘꠣꠘ꠆ꠘ ꠙ꠆ꠞꠎꠣꠔꠤꠉꠥꠟꠣ (ꠎꠦꠝꠘ: Horse Mango, Mangifera foetida) ꠍ꠆ꠕꠣꠘꠤꠅꠜꠣꠛꠦ ꠌꠣꠡ ꠇꠞꠣ ꠢꠁ⁕ ꠗꠣꠞꠘꠣ ꠇꠞꠣ ꠢꠁ, ꠀꠝ ꠙ꠆ꠞꠣꠁ ꠡꠣꠞꠦ  ꠛꠍꠞꠞ ꠙꠥꠞꠣꠘ⁕ ꠀꠝ /am/ ꠙꠟꠐꠣ ꠡꠣꠞꠣ ꠙꠤꠕꠤꠛꠤꠔ ꠇꠥꠛꠁ ꠝꠡꠢꠥꠞ, ꠄꠞꠇꠝ ꠙꠍꠘ꠆ꠖꠞ ꠙꠟ ꠖꠥꠘꠤꠀꠣꠔ ꠀꠣꠞ ꠘꠣꠁꠤ⁕ ꠄꠝꠘ ꠇꠥꠘꠥ ꠎꠣꠔꠤ ꠘꠣꠁ ꠎꠣꠞꠣ ꠀꠝ ꠛꠣꠟꠣ ꠢꠣꠘꠣ⁕ ꠔꠣꠁ ꠄꠇꠞꠦ ꠡꠝ꠆ꠝꠣꠘ ꠖꠤꠀꠣ ‘ꠙꠟꠞ ꠞꠣꠎꠣ’ ꠇꠁ⁕
​ꠀꠝꠞ ꠎꠘ꠆ꠝꠡ꠆ꠕꠣꠘ ꠟꠁꠀꠣ ꠀꠘꠦꠇ ꠔꠞ꠆ꠇ-ꠛꠤꠔꠞ꠆ꠇ ꠀꠍꠦ⁕ ꠛꠂꠉ꠆ꠉꠣꠘꠤꠇ ꠘꠣꠝ ‘ꠝꠦꠋꠉꠤꠚꠦꠞꠣ ꠁꠘ꠆ꠒꠤꠇꠣ’ ꠄꠁ ꠙꠟꠐꠣ ꠜꠣꠞꠔꠤꠀ ꠀꠘ꠆ꠌꠟꠞ ꠇꠁ ꠙꠁꠟꠣ ꠖꠦꠇꠣ ꠉꠦꠍꠦ, ꠔꠣ ꠟꠁꠀꠣ ꠛꠤꠔꠞ꠆ꠇ ꠕꠣꠇꠟꠦꠀ ꠀꠝꠣꠉꠥ ꠄꠁ ꠎꠘꠙꠖꠁ ꠎꠦ ꠀꠝꠞ ꠀꠖꠤꠛꠣꠡ— ꠄꠁ ꠛꠦꠙꠣꠞꠦ ꠀꠝ ꠛꠤꠉ꠆ꠉꠣꠘꠤꠞꠣ ꠄꠇꠝꠔ⁕ ꠁꠔꠤꠢꠣꠡ ꠕꠣꠇꠤ ꠎꠣꠘꠣ ꠎꠣꠁ, ꠇ꠆ꠞꠤꠡ꠆ꠐꠙꠥꠞ꠆ꠛ  ꠡꠣꠟꠦ ꠀꠟꠦꠇꠎꠦꠘ꠆ꠒꠣꠞ ꠡꠤꠘ꠆ꠗꠥ ꠃꠙꠔ꠆ꠔꠇꠣꠁ ꠀꠝ ꠖꠦꠁꠇ꠆ꠇꠣ ꠀꠞ ꠈꠣꠁꠀꠣ ꠝꠥꠉ꠆ꠗ ꠢꠁꠍꠤꠟ⁕ ꠄꠁ ꠡꠝꠀꠁ ꠀꠝ ꠍꠠꠣꠁꠀꠣ ꠙꠠꠦ ꠝꠣꠟꠁ ꠃꠙꠖ꠆ꠛꠤꠙ, ꠁꠘ꠆ꠒꠥꠘꠦꠡꠤꠀꠣ, ꠙꠤꠟꠤꠙꠣꠁꠘ ꠖ꠆ꠛꠤꠙꠙꠥꠘ꠆ꠎ ꠀꠞ ꠝꠣꠒꠣꠉꠣꠡ꠆ꠇꠣꠞꠦ⁕
​ꠌꠤꠘꠣ ꠙꠞ꠆ꠎꠐꠇ ꠢꠤꠃꠄꠘ ꠡꠣꠋ  ꠕꠣꠇꠤ  ꠇ꠆ꠞꠤꠡ꠆ꠐꠣꠛ꠆ꠖꠞ ꠝꠥꠗ꠆ꠗꠦ ꠄꠁ ꠀꠘ꠆ꠌꠟꠦ ꠉꠥꠞꠤꠀꠣ ꠛꠣꠋꠟꠣꠖꠦꠡꠞ ꠀꠝꠞꠦ ꠛꠤꠡ꠆ꠡꠛꠣꠡꠤꠞ ꠇꠣꠍ ꠙꠞꠤꠌꠤꠔ ꠇꠞꠣꠁꠍꠦ⁕  ꠇ꠆ꠞꠤꠡ꠆ꠐꠣꠛ꠆ꠖ ꠕꠣꠇꠤ ꠀꠙ꠆ꠞꠤꠇꠣꠁ ꠀꠝ ꠌꠣꠡ ꠡꠥꠞꠥ ꠢꠁ⁕ ꠔꠣꠞꠙꠞ  ꠡꠔꠣꠛ꠆ꠖꠤꠔꠦ ꠙꠣꠞꠡ꠆ꠡ ꠃꠙꠡꠣꠉꠞ,  ꠡꠣꠟ ꠁꠋꠟꠦꠘ꠆ꠒꠞ ꠇꠣꠌꠦꠞ ꠊꠞ,  ꠡꠔꠣꠛ꠆ꠖꠤꠔ ꠁꠄꠝꠦꠘꠦ, ꠃꠘꠛꠤꠋꠡ ꠡꠔꠣꠛ꠆ꠖꠤꠔ ꠇꠦꠘꠣꠞꠤ ꠖ꠆ꠛꠤꠙ꠆ꠙꠥꠘ꠆ꠎꠦ,  ꠡꠣꠟꠦ ꠁꠔꠣꠟꠤꠔ ꠀꠝ ꠌꠣꠡꠞ ꠈꠛꠞ ꠙꠣꠅꠀꠣ ꠎꠣꠁ⁕  ꠡꠣꠟꠦ ꠢꠣꠅꠀꠣꠁ ꠖ꠆ꠛꠤꠙ꠆ꠙꠥꠘ꠆ꠎꠞ ꠝꠣꠐꠤꠔ ꠙꠕꠝ ꠀꠝꠞ ꠀꠐꠤ ꠕꠣꠇꠤ ꠉꠣꠍ ꠢꠁ⁕ ꠄꠜꠣꠛꠁ ꠀꠝ ꠙꠟꠐꠣ ꠛꠤꠡ꠆ꠡꠛꠣꠡꠤꠞ ꠇꠣꠌ ꠙꠧꠍꠣꠁꠀꠣ ꠉꠦꠍꠦ⁕
​ꠎꠣꠘꠣ ꠎꠣꠁ, ꠝꠥꠉꠟ ꠡꠝ꠆ꠞꠣꠐ ꠀꠇꠛꠞ ꠜꠣꠞꠔꠞ ꠡꠣꠢꠛꠣꠉꠞ ꠖꠣꠞꠛꠣꠋꠉꠣꠁ ꠄꠇ ꠟꠣꠈ ꠀꠝꠞ ꠌꠣꠞꠣ ꠞꠥꠙꠘ ꠇꠞꠤꠀꠣ ꠃꠙꠝꠢꠣꠖꠦꠡꠞ ꠙꠕꠝ ꠄꠇꠐꠣ ꠃꠘ꠆ꠘꠔ ꠎꠣꠔꠞ ꠀꠝ ꠛꠣꠉꠣꠘ ꠛꠣꠘꠣꠁꠍ⁕
​ꠀꠝꠞ ꠀꠍꠦ ꠛꠣꠢꠣꠞꠤ ꠘꠣꠝ, ꠞꠋ, ꠉꠘ꠆ꠗ ꠀꠞ ꠡꠣꠖ⁕ ꠉꠥꠟꠣꠙꠈꠣꠡ, ꠙꠎꠟꠤ, ꠀꠡꠤꠘꠣ, ꠟꠣꠋꠞꠣ, ꠈꠤꠞꠡꠣꠙꠣꠔ, ꠉꠥꠙꠣꠟꠜꠥꠉ, ꠇꠟ꠆ꠙꠘꠣ, ꠝꠥꠢꠘꠜꠥꠉ, ꠎꠤꠟꠣꠙꠤꠜꠥꠉ, ꠟꠇ꠆ꠈꠘꠜꠥꠉ, ꠝꠤꠍꠞꠤꠜꠥꠉ, ꠛꠥꠝ꠆ꠛꠣꠁ, ꠌꠃꠡꠣ, ꠈꠤꠞꠜꠥꠉ, ꠛ꠆ꠞꠤꠘ꠆ꠖꠣꠛꠘꠤ, ꠌꠘ꠆ꠖꠘꠤ, ꠢꠣꠎꠤꠒꠣꠋꠉ, ꠡꠤꠘ꠆ꠖꠥꠞꠣ, ꠉꠤꠞꠤꠠꠣꠗꠣꠞꠤ, ꠛꠃꠜꠥꠟꠣꠘꠤ, ꠎꠣꠝꠣꠁꠙꠍꠘ꠆ꠖ, ꠛꠣꠖꠡꠣꠜꠥꠉ, ꠞꠣꠘꠤꠜꠥꠉ, ꠖꠥꠗꠡꠞ, ꠝꠤꠍꠞꠤꠇꠣꠘ꠆ꠔ, ꠛꠣꠔꠣꠡꠣ, ꠝꠗꠥꠌꠥꠡꠇꠤ, ꠞꠣꠎꠜꠥꠉ, ꠝꠦꠢꠦꠞꠡꠣꠉꠞ, ꠇꠣꠟꠤꠜꠥꠉ, ꠡꠥꠘ꠆ꠖꠞꠤ, ꠀꠝ꠆ꠞꠥꠙꠣꠟꠤ, ꠙꠣꠘꠛꠧꠐꠣ, ꠖꠦꠟꠡꠣꠖ, ꠇꠣꠟꠙꠣꠢꠣꠠ— ꠄꠁꠡꠛꠡꠢ ꠌꠣꠙꠣꠁꠘꠛꠣꠛꠉꠘ꠆ꠎꠦ ꠙꠣꠅꠀꠣ ꠎꠣꠁ ꠙ꠆ꠞꠣꠁ  ꠎꠣꠔꠞ ꠀꠝ⁕ ꠄꠘꠦꠇꠉꠥꠟꠣ ꠄꠈꠘ ꠟꠥꠙ꠆ꠔꠙ꠆ꠞꠣꠁ ꠢꠁꠀꠣ ꠉꠦꠍꠦ⁕

ꠇꠦꠐꠣꠉꠞꠤ:ꠚꠟ